เรื่องร้องเรียน (ท่อระบายน้ำ,ถนน,ร้องเรียน,จราจร) วันที่ 2023-08-28 03:14:10 — แขวงราษฎร์บูรณะ เขตราษฎร์บูรณะ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033916

ขอให้ผู้ว่า กทม. ป.ป.ท. , ป.ป.ช. , ปทช. , ปปง. เร่งไปตรวจสอบด่วน ที่ซอยสุขสวัสดิ์ 30 ถนนสุขสวัสดิ์ แขวงบางปะกอก เขตราษฎร์บูรณะ กรุงเทพมหานคร มีแนวโน้มส่อไปในทางมิชอบ ไม่ถูกต้อง ทุจริต โกง เกี่ยวกับการประมูลทำปรับปรุงผิวถนน และท่อระบายน้ำ เพราะว่าปัจจุบัน ถนนในซอยสุขสวัสดิ์ 30 มีสภาพการใช้งานได้ดี ลาดยางมะตอยใหม่อย่างดี จากปากซอยไปตลอดทั้งซอยแล้ว เพียงแต่มีบางจุดไม่ถึง 3-5 เปอร์เซ็นต์ ที่มีสภาพเป็นหลุมเป็นบ่อ เพราะเกิดจากการประปามาขุดซ่อมท่อเมน น้ำข้างถนนและทำการเทปูนไม่ได้มาตรฐาน ทำให้เป็นหลุมเป็นบ่อบางส่วน ถนนในซอยสุขสวัสดิ์ 30 ทางโยธา เขตราษฎร์บูรณะ ได้ติดป้ายประกาศ ที่จะทำการทำถนนใหม่ในซอยสุขสวัสดิ์ 30 ทั้งหมด ซึ่งในปัจจุบันถนนมีสภาพใช้งานได้ดี เพราะได้รับการปรับปรุงลาดยางมะตอย และตีเส้นจราจร มีสภาพการใช้งานได้ดี 90-95 เปอร์เซ็นต์ เพียงแต่ต้องซ่อมฝาท่อระบายน้ำบางอัน และผิวถนนบางจุดเท่านั้น และเป็นการใช้งบประมาณสิ้นเปลือง ฟุ่มเฟือย ไม่เหมาะสม และให้ตรวจสอบ โทรศัพท์ที่ประมูลงาน ว่ามีการประมูลงานแบบฮั้วกันหรือเปล่า หรือมีการเปิดประมูลงานถูกต้องหรือไม่ เพราะเหตุการณ์ เช่นนี้ได้เกิดขึ้นในทุกซอย ในเขตกรุงเทพมหานคร ยกตัวอย่างที่ทำไปแล้ว เช่น ถนนในซอยสุขสวัสดิ์ 26 ซึ่งติดกับ ถนนในซอยสุขสวัสดิ์ 30 ก็มีลักษณะเช่นเดียวกัน สภาพถนนยังใช้งานได้ดี 90-95 เปอร์เซ็นต์ เพิ่งได้รับการซ่อมแซมปรับพื้นผิวถนนตลอดทั้งซอย แต่ทางโยธา เขตราษฎร์บูรณะ ให้มีงานทำถนนและรางน้ำใหม่ทั้งซอยสุขสวัสดิ์ 26 ซึ่งจะต้องเสียเงินและงบประมาณเป็นจำนวนมาก ส่อไปในทางทุจริต ได้เปอร์เซ็นต์ จากการประมูลงาน จากผู้รับเหมา เหมือนผู้รับเหมารายนี้สามารถเสนอให้เขต ของบประมาณซ่อมแซมถนนและรางน้ำได้ ร่วมมือกันโกง ทุจริต ส่งเรื่อง 10 วัน 10 ครั้ง 10 ฉบับ ติดต่อกัน เป็นการเน้นย้ำ ผู้ว่าราชการกรุงเทพมหานคร คุณชัชชาติ ขับรถมาดูได้จากที่ว่าการกรุงเทพฯ เสาชิงช้า มาถึงซอยสุขสวัสดิ์ 30 ใช้เวลาไม่เกิน 1.30 -2 ชั่วโมง 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata